Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 35

4. évfolyam Belépõ tevékenységek Ellentétek megjelenítése, hangsúlyozás kiemeléssel. Vizuális nyelvi elemek árnyalt alkalmazása, tudatos komponálás. A gondolat, hangulat kifejezéséhez az eszköz megválasztása: a formák, foltok, tömegek elrendezése. Mûalkotások hatása, témája és technikája közötti összefüggés jellemzõinek felismerése. Képzõmûvészeti mûfajok rendszerezése, népmûvészeti tárgyak megismerése. A térábrázolás új eleme a közvetlen megfigyelésen alapuló forma és színtanulmány, a takarás megfigyelése, a dinamikus mozgásábrázolás. Nézetrajzok, útvonalrajzok, térképek készítése. Tárgykészítés adott igény alapján. Tárgyelemzés, épületelemezés az anyag, a rendeltetés és forma kapcsolatának feltárásával. TÉMAKÖRÖK, TARTALMAK, TEVÉKENYSÉGEK Kifejezés, képzõmûvészet Nyelv Ellentétek, színkontraszt, vonalkontraszt. A színek hangulati hatása. Kiemelés forma- és színminõséggel, mérettel, elhelyezéssel, kontraszttal, vonalvastagsággal. Komponálás, egyensúly és feszültség, szimmetria és aszimmetria. Alkotás Adott témához kapcsolódó élmény, hangulat feldolgozása síkon és térben. Élmények, emlékek, gondolatok és történetek feldolgozása közös alkotásokban (pl. illusztrációban, képsorozatban, szoborkompozícióban). Képek, tárgyak jelentésmódosítása formaátírással, átszínezéssel, megszemélyesítéssel. Befogadás Képzõmûvészeti alkotások ismertetése: téma, kompozíció, hatás értelmezése. Egyes képzõmûvészeti mûtípusok jellemzõi (pl. vallásos, életkép, illusztráció, lovas szobor). Festmény, grafika és szobor szerzõje, címe, mûfaja, technikája, mûtípusa. Egy közeli kiállítás megtekintése, a lakóhely nevezetes szobrainak, épületeinek megismerése. Könyvtári munka, a múzeumok szerepe. Vizuális kommunikáció Nyelv A formák és színek közlési szándéknak megfelelõ elrendezése a képmezõben illetve a térben. Foltok és tömegek, mint a testesség hangsúlyozásának eszközei. A vázoló vonalak, a körvonal, vonalrendszerek, szerkesztett és szabadkézi vonalak. A sötét-világos, hideg-meleg színkontrasztok figyelemfelhívó jellege. Alkotás Modellek rálátásos ábrázolása megfigyelés alapján (színbeli és tónusos megjelenítés). Megtapasztalt folyamatok jellegzetes állapotainak ábrázolása (pl. egy növény élete). Egyszerû térosztásokat közlõ alap- és térképrajzi vázlatok készítése. Jelalkotás forma-, vonal- és színredukcióval. Befogadás Térkifejezési módok: nézõpont jelölése, takarás, feljebb-lejjebb helyezés. A felülnézet. Magyarázó rajzok, folyamatábrák, funkciója; olvasásuk, üzenetük értelmezése. Sík- és térformák geometriai és hangulati jellemzõi. Színismeretek összefoglaló áttekintése. Ábra és látvány kapcsolatának elemzése. Tárgy- és környezetkultúra Nyelv A tárgyakat használó (fogyasztó) egyéni stílusa, formajegyei. A rendeltetés, az anyag, a forma és a méret összehangolása, célnak megfelelõ megválasztása. Az épület külsõ kifejezõ eszközei (méret, tömeg, tagoltság, anyag, hely). Alkotás Egyéni igényt kielégítõ tárgyak használatnak megfelelõ elkészítése. Egyszerû tárgy, épület modellezése (pl. jármû). Környezetalakító tevékenység (pl. kiállításrendezés). Befogadás Köznapi és ünnepi tárgy elemzése a rendeltetés, az anyag, a méret, a forma szempontjából. Épülettípusok (pl. középület) elemzése a rendeltetés (pl. iskola) és a forma szerint. A helytörténeti gyûjtemények, közgyûjtemények rendeltetése, anyaga. Technikák Az elõzõ években már tanult technikák újabb technológiai változatai. Kollázs és montázs. Fonás (pl. madzagszövés), gyöngyfûzés. Textil-, drót-, és papírplasztikák és tárgykonstrukciók. Mûvészeti technikák (pl. egyedi rajz, olajfestés, kõfaragás, agyagmunkák.) Megismertetésre, elemzésre ajánlott mûalkotások A mû kiválasztását témában és technikában egyaránt a tananyag feldolgozáshoz igazítsuk. Magyar koronázási jelvények. Hõsök tere, Vajdahunyad vára, Ligeti Miklós: Anonymus, Ferenczy Béni: Bem érem, Götz János: Szarvas, Cseh László: Táncolók, Michelangelo: Ádám teremtése, Ferenczy Károly: Október, Fényes Adolf: Babfejtõk, Koszta József: Tányértörölgetõ, Wágner Sándor: Dugovics Titusz, Glatz Oszkár: Birkózók. Makovecz Imre: Sárospataki Mûvelõdési Ház, Mai lakóház belsõ és külsõ képe, Népmûvészet: Kerített ház - Pityerszer, Botpaládi ház, Faragott, festett, oromzatos ház - Hegyhátszentpéter, Hollókõi ház, Füstös konyha, Matyó tisztaszoba, Kapatisztító, Kunsági gyapjúhímzés, Hímes tojás, Mézeseskalácsbáb, Aratókorsó, Tálak, Miskakancsó, A továbbhaladás feltételei A tanuló továbbhaladását a vizuális képességek elért színvonala nem akadályozhatja meg. A negyedik osztály befejezéséig megszilárdulnak a gyermek vizuális nyelvi és kompozíciós készségei. Élményeinek kifejezéséhez a megoldást önálló választja, motívumai egyre változatosabbak; megjelenít jellemzõ mozdulatokat. Jártas a mûalkotások közös elemzésében, önálló véleményt formál, tetszésítéletét indokolja. Ismeri a képzõmûvészet több mûtípusát. Felismer, megnevez mûvészeti ág, cím és alkotó szerint az elemzett alkotások közül legalább három-három mûvet. Ismeri a lakóhelyén vagy környékén található múzeumot, vagy néprajzi gyûjteményt. A könyvtári mûvészeti albumait önállóan használni tudja. Adott modelleket közvetlen megfigyelés alapján értelmesen ábrázol, jellemzõ formáik, fõbb arányaik megragadásával. Vázolni tudja, érti a nézetek összefüggését. Rendelkezik alapvetõ színismeretekkel, színhasználati jártassággal. Érti a vizuális kommunikáció jelentõségét a tanulásban, tájékoztatásban. Megalkot egyszerû képi közléseket. Ötletes és egyre önállóbb a különféle rendeltetésû tárgyak készítésében. Érti a tárgyalkotó folyamatot a helyzetfelismeréstõl az ötlet megszületésén át az elkészítésig, az ésszerû munkamenet betartásáig. Képes az elemzett mindennapi tárgyak, eszközök, formája (anyaga, mérete) és funkciója (jelentése) közötti kapcsolat felismerésére. Rendelkezik ismeretekkel az épületek rendeltetésérõl, tud konkrét példákat említeni. Életkornak megfelelõ jártassággal, készségszinten alkalmazza a tanult technikákat, és ábrázolási módokat. Kialakult készségei vannak az egyszerû, eszköz nélküli, és kéziszerszámmal végzett anyagalakításban. A megismertetésre szánt mûalkotások kiválasztási szempontjai A mûfaj tipikus alkotásait a tanító választja ki, pedagógiai céljának és a témának megfelelõen. Ezen belül a válogatás további szempontja, hogy lehetõleg az egyetemes és a magyar mûvészettörténet kiemelkedõ mûveit és alkotót mutassák be. A példák között lehetõleg legyen történeti és mai alkotás. Tartalmazza a magas mûvészet példái mellett a magyar népmûvészet és a mindennapi környezet tipikus tárgyait és épületeit is. A helyi, regionális értékek bemutatása kiemelt fontosságú feladat. A tananyagban jelzett példák a választáshoz kívánnak segítséget nyújtani. TECHNIKA ÉS ÉLETVITEL 1–4. évfolyam Célok és feladatok A tantárgy célja olyan rendszerszemléletû gondolkodásmód célzatos és következetes kialakítása, amely fokozatosan feltárja a természetben és társadalomban élõ ember és az általa létrehozott technikai környezet bonyolult összefonódását és kapcsolatrendszerét. A Technika és életvitel tantárgy olyan ismereteket ad, képességeket, készségeket és beállítódásokat alakít ki, amelyek segítik a modern technika és gazdaság eredményeinek ésszerû felhasználását, ugyanakkor óvnak ennek torzító hatásaitól. A technika értelmezése jelentõsen változott a történelem során. Hosszú évezredeken keresztül a gyakorlati tapasztalatokkal felhalmozott ismeretek összességét foglalta magába. A modern technika azonban már korántsem csak kézmûves intelligenciát igényel. Korunk egyik legfontosabb kérdése: hogy miképpen tudunk együtt élni azzal a technikai környezettel, amelyet éppen az élet könnyebbé tétele érdekében hoztunk létre. A tantárgy célja az is, hogy bemutassa a környezeti károsodások és azok megelõzésének módjait, a fenntartható fejlõdés összefüggéseit és követelményeit, a problémák rendszerét és lényegét átlátó környezetgazdálkodást. Akármilyen komplex természettudományos oktatási rendszert is képzelünk el, az csak tüneti kezelést mutathat be a technika okozta környezeti károk megszüntetésére. Az okok megelõzésére kell a hangsúlyt helyezni, és erre alkalmas a rendszerszemléletû technikai nevelés. A Technika és életvitel tantárgy komplexitásában mutatja be a társadalom, az ökoszisztémák és a technikai rendszerek együttlétezését. Az életviteli ismeretek körébe tartoznak pl. a háztartástan a szûkebb lakóhelyi környezet, a lakás és környéke, a kertgazdálkodás. Az életvitelhez sorolhatók a helyes közlekedés és a közlekedési szabályok ismerete is. A Technika és életvitel tantárgy a technika bonyolult kapcsolatrendszerét elméleti, gyakorlati, manuális, tervezési és modellezési feladatokon keresztül mutatja be A tantárgy feladatai az 1–4. évfolyamokon A természetes és mesterséges környezet anyagainak megismerése, anyagvizsgálati tapasztalatok szerzése érzékszervi tapasztalással. Összefüggések fölismerése az anyagok és a belõlük készült tárgyak között (alapanyag, termék, félkész termék). Az anyagföldolgozás alaplépéseinek alkalmazása. Tájékozódás az anyagokhoz kötõdõ mesterségekrõl és szakmákról. A ház körüli hagyományos és kézmûves technológiák ismerete. Az emberi alkotással létrehozott terek esztétikai követelményeinek, a szerkezetnek és a formának a kapcsolata. Az épített környezet, a korszerû és a régi építmények (épületek, utak, hidak, felüljárók alagutak, toronyházak és tornyok) anyagainak és szerkezeteinek megismerése. (Szerkezeti anyagok, mûanyagok, üveg.) Az adott lakókörnyezet elõnyeinek és hátrányainak fölismerése. Becslés, mérés, egymás mellé rendezés, méretazonosság megállapítása. Önálló tervezés és kivitelezés az építésben és a tárgyalakításban. Tervek, elképzelések rajzi megjelenítése egyéni elképzelés szerint. Egyszerû makett készítése és elemzése terv alapján. A munkaeszközök rendeltetésszerû, balesetmentes használata. A szárazföldi, vízi és légi közlekedés történetének ismerete. A városi, országúti, vasúti, vízi és légi közlekedés szerepének átlátása, eszközeik bemutatása. Kerékpározás forgalomtól elzárt területen, megismerkedés a kerékpáros közlekedés szabályaival. Egyszerû házimunkák elvégzése. Az életkornak megfelelõ önkiszolgáló tevékenység megszokása. Balesetmentes szabadidõtöltés és játék. Környezetkímélõ és a természetet szeretõ életmód kialakítása. Fejlesztési követelmények Feladatok és tevékenységformák A szükségletek és lehetõségek fölismerése A tervezési és technológiai tevékenységek szükségességének, lehetõségeinek felismerése az otthoni, az iskolai, a közösségi, a szabadidõs az üzleti élet, az ipari és mezõgazdasági tevékenységek tanulmányozásával. Tervezés Részletes tervek elkészítése, az ehhez szükséges elméleti alapok átgondolása és ezek alapján reális, megfelelõ és megvalósítható terv kidolgozása. A munka megszervezése és kivitelezése Egyszerû tárgyak, szerkezetek berendezések létrehozása, tervszerû elõkészítés utáni kivitelezése. A szükséges források, és folyamatok ismerete és gyakorlott használata. Értékelés Saját és mások terveinek, tervezett technológiáinak és technikai rendszereinek megértése, megvitatása, eredményeinek, hatásainak értékelése. Más korokból vagy kultúrákból származó rendszerek mûködésének összehasonlósága, a közös jellemzõk felismerése és esetleges felhasználása a tervezésnél. Készségek fejlesztése A technika tantárgy tanítása a cél és feladat megfogalmazásával, a tevékenységi és munkafázisok megtervezésével valamint a végrehajtás és az eredmény (munkadarab, mûködés) együttes értékelésével nagymértékben javítja a tanulók beszéd- és kifejezõkészségét. A rendszerszemléletû gondolkodás kialakításával a logikai készség gyarapszik. A mûszaki ábrázolás és kommunikáció a tanulók képolvasási, logikai és rajzolási készségét, a tervezés a számolási készséget, a tervek megvalósítása, a munkadarab vagy rendszer elkészítése a manuális készséget fejleszti. Képességek fejlesztése A szükségletek és lehetõségek fölismerése, a tervezés folyamata, a részletes tervek elkészítése és a munka elvégzése a tanuló koncentráló, problémamegoldó, alkotó, becslési, döntési, elemzõ, szintetizáló, rendszerezõ és összpontosító képességének fejlesztése mellett növeli a kreativitást, a kézügyességet és a pontosságra való igényt, továbbá elõsegíti a jó térlátást, a tájékozódást a térben és a síkon. Az értékelés segít a kritikus önértékelés és mások helyes megítélésének képességét kiformálni és rászoktat ellenõrzés igénylésére.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes